НАРЕДБА № 34 от 1999 г. за таксиметров превоз на пътници

 Издадена от министъра на транспорта, обн., ДВ, бр. 109 от 14.12.1999 г., в сила от 14.12.1999 г., изм. и доп., бр. 50 от 20.06.2000 г., бр. 95 от 21.11.2000 г., бр. 30 от 22.03.2002 г., в сила от 22.03.2002 г., изм., бр. 107 от 9.12.2003 г., изм. и доп., бр. 29 от 9.04.2004 г., в сила от 9.04.2004 г., изм., бр. 111 от 21.12.2004 г., бр. 23 от 18.03.2005 г.; изм. с Решение № 6388 от 6.07.2005 г. на ВАС на РБ - бр. 58 от 15.07.2005 г., в сила от 15.07.2005 г.; изм., бр. 46 от 6.06.2006 г., изм. и доп., бр. 99 от 8.12.2006 г., бр. 103 от 7.12.2007 г., бр. 73 от 20.09.2011 г., изм., бр. 13 от 14.02.2012 г., доп., бр. 69 от 11.09.2012 г., в сила от 12.12.2012 г., изм. и доп., бр. 67 от 12.08.2014 г.

Раздел I
Общи положения

   Чл. 1. (Изм. - ДВ, бр. 29 от 2004 г.) С тази наредба се определят условията и редът за:
 1. регистрацията и заличаването от регистъра на търговците, които извършват таксиметров превоз на пътници;
 2. извършването на таксиметров превоз на пътници.
   Чл. 2. (Доп. - ДВ, бр. 29 от 2004 г., изм., бр. 73 от 2011 г.) Таксиметров превоз на пътници е обществен превоз срещу заплащане, извършван с лек автомобил до седем места, включително мястото на водача, по заявен от пътника маршрут.
   Чл. 3. (1) (Предишен текст на чл. 3 - ДВ, бр. 95 от 2000 г., изм., бр. 29 от 2004 г.) Таксиметров превоз на пътници се извършва от търговци, притежаващи удостоверение за регистрация и издадено от кмета на общината или упълномощени от него длъжностни лица разрешение за таксиметров превоз на пътници.
 (2) (Нова - ДВ, бр. 95 от 2000 г., изм., бр. 29 от 2004 г.) Таксиметров превоз на пътници може да се извършва и от водачи, извършващи дейността за своя сметка, от името на превозвача по ал. 1.
   Чл. 3а. (Нов - ДВ, бр. 73 от 2011 г.) Цените по чл. 21, ал. 1, т. 7, букви "б", "в" и "г" не могат да превишават максималната цена за един километър пробег по съответната тарифа, определена съгласно чл. 24а, ал. 5 от Закона за автомобилните превози.
 Раздел II
Регистрация и заличаване от регистъра
(Загл. изм. - ДВ, бр. 29 от 2004 г.)

   Чл. 4. (Изм. - ДВ, бр. 29 от 2004 г.) Регистрация за извършване на таксиметров превоз на пътници се извършва в случаите, когато превозвачът отговаря на изискванията за:
 1. благонадеждност;
 2. (в сила от 1.01.2001 г.) професионална компетентност;
 3. (отм. - ДВ, бр. 29 от 2004 г.); 
4. (отм. - ДВ, бр. 30 от 2002 г.).
   Чл. 5. (1) (Изм. - ДВ, бр. 30 от 2002 г.) Благонадежден по смисъла на чл. 4, т. 1 е превозвачът, чийто ръководител на транспортната дейност не е осъждан за умишлено престъпление от общ характер или не е лишен с влязла в сила присъда от правото да упражнява превозна дейност.
 (2) (Изм. - ДВ, бр. 29 от 2004 г.) Благонадежден е превозвачът, лицензът на който не е отнеман или регистрацията на който не е заличавана на основание чл. 13, т. 1 през последните две години.
   Чл. 6. (1) (Изм. - ДВ, бр. 50 от 2000 г.) Професионално компетентен по смисъла на чл. 4, т. 2 е превозвачът, чийто ръководител на транспортната дейност притежава познания в определени области (приложение № 1) и има най-малко основно образование.
 (2) (Изм. - ДВ, бр. 29 от 2004 г.) Изпитите за професионална компетентност се провеждат от Изпълнителната агенция "Автомобилна администрация", като редът и начинът се определят от изпълнителния директор на Изпълнителната агенция "Автомобилна администрация".
 (3) На успешно положилите изпита се издава удостоверение за професионална компетентност (приложение № 2).
  Чл. 7. (Отм. - ДВ, бр. 29 от 2004 г.).
   Чл. 8. (Доп. - ДВ, бр. 29 от 2004 г., отм., бр. 103 от 2007 г.).
   Чл. 9. (Изм. - ДВ, бр. 50 от 2000 г., бр. 29 от 2004 г., бр. 99 от 2006 г., бр. 73 от 2011 г., бр. 67 от 2014 г. ) Кандидатите за вписване в регистъра подават заявление по образец (приложение № 4) до Изпълнителна агенция "Автомобилна администрация" чрез ръководителя на съответното регионално звено на Изпълнителна агенция "Автомобилна администрация" по регистрация на превозвача и прилагат следните документи:
 1. (изм. - ДВ, бр. 73 от 2011 г.) копие от документа за регистрация или единен идентификационен код (ЕИК) съгласно чл. 23 от Закона за търговския регистър; 
2. (изм. - ДВ, бр. 73 от 2011 г.) удостоверение за актуално състояние към датата на подаване на заявлението, в случай че не е посочен ЕИК;
 3. (изм. - ДВ, бр. 73 от 2011 г.) копие на удостоверението за регистрация по БУЛСТАТ, в случай че не е посочен ЕИК;
 4. договор за назначаване на ръководителя на транспортната дейност;
 5. свидетелство за съдимост на ръководителя на транспортната дейност;
 6. копие на удостоверение за професионална компетентност на ръководителя на транспортната дейност;
 7. списък на автомобилите, с които превозвачът ще извършва таксиметров превоз на пътници;
 8. (нова - ДВ, бр. 99 от 2006 г.) документ, удостоверяващ съгласието на собственика на автомобила да бъде вписан в списъка към удостоверението за регистрация, когато автомобилът не е собственост на превозвача;
 9. (нова - ДВ, бр. 103 от 2007 г.) заверени от превозвача копия на свидетелствата за регистрация на автомобилите;
 10. (нова - ДВ, бр. 103 от 2007 г.) заверени от превозвача копия на контролния талон към знака за периодичен преглед за проверка на техническата изправност на лекия таксиметров автомобил и на картата за допълнителен преглед на лек таксиметров автомобил (приложение № 6В към чл. 8, ал. 8, т. 3 от Наредба № 32 от 1999 г. за периодичните прегледи за проверка на техническата изправност на пътните превозни средства ).
  Чл. 9а. (Нов - ДВ, бр. 29 от 2004 г.) При непълноти на представените документи по чл. 9 Изпълнителна агенция "Автомобилна администрация" в 10-дневен срок от подаване на заявлението писмено уведомява лицето и дава 14-дневен срок за отстраняването им.
   Чл. 10. (Изм. и доп. - ДВ, бр. 30 от 2002 г., изм., бр. 29 от 2004 г.) (1) В 14-дневен срок от подаването на заявлението или от отстраняването на непълнотите на представените документи изпълнителният директор на Изпълнителната агенция "Автомобилна администрация" или упълномощени от него длъжностни лица извършват регистрация и издават удостоверение за регистрация на търговците, които отговарят на изискванията на чл. 4 и са приложили документите по чл. 9. 
(2) Удостоверението за регистрация е поименно, не подлежи на преотстъпване и се издава по образец (приложение № 5) в три еднообразни екземпляра - един за превозвача и два за Изпълнителна агенция "Автомобилна администрация".
 (3) Неразделна част от удостоверението за регистрация е списъкът на автомобилите, с които превозвачът ще осъществява дейността.
 (4) (Нова - ДВ, бр. 99 от 2006 г.) За вписване на автомобили в списъка към удостоверението за регистрация превозвачът подава заявление с данни за автомобилите по образец (приложение № 5а).
 (5) (Нова - ДВ, бр. 99 от 2006 г.) При вписване за първи път в регистъра по чл. 9 от датата на първата регистрация на моторното превозно средство не трябва да са изтекли повече от 5 години.
 (6) (Нова - ДВ, бр. 73 от 2011 г.) При изгубване, повреждане или унищожаване на удостоверението за регистрация превозвачът подава заявление за издаване на дубликат, придружено с декларация.
 (7) (Нова - ДВ, бр. 73 от 2011 г.) Дубликат на удостоверение за регистрация се издава в 14-дневен срок от подаване на заявлението от превозвача.
   Чл. 10а. (Нов - ДВ, бр. 29 от 2004 г., отм. с Решение № 6388 на ВАС на РБ, бр. 58 от 2005 г.).
   Чл. 10б. (Нов - ДВ, бр. 29 от 2004 г.) (1) Отписване на автомобил от списъка към удостоверението за регистрация се извършва:
 1. по молба на превозвача, или
 2. по решение на изпълнителния директор на Изпълнителна агенция "Автомобилна администрация" или упълномощени от него длъжностни лица, когато:
 а) отпадне някое от основанията за вписване на автомобила в списъка към удостоверението за регистрация;
 б) (отм. - ДВ, бр. 103 от 2007 г.); 
в) (нова - ДВ, бр. 99 от 2006 г.) собственикът на автомобил, вписан в списъка към удостоверението за регистрация, оттегли съгласието си по чл. 9, т. 8. 
(2) (Изм. - ДВ, бр. 103 от 2007 г., в сила от 7.03.2008 г.) За отписване на автомобили от списъка към удостоверението за регистрация в случаите по ал. 1, т. 1 превозвачът представя заявление по образец (приложение № 5а).
 (3) (Изм. - ДВ, бр. 103 от 2007 г., в сила от 7.03.2008 г.) В случаите по ал. 1, т. 2 изпълнителният директор на Изпълнителна агенция "Автомобилна администрация" или упълномощените от него длъжностни лица уведомяват превозвача в 14-дневен срок от вземането на решението.
   Чл. 10в. (Нов - ДВ, бр. 29 от 2004 г., изм., бр. 99 от 2006 г.) Изпълнителният директор или упълномощените от него длъжностни лица извършват промените в списъка към удостоверението за регистрация в 7-дневен срок от подаването на документите по чл. 10, ал. 4 и чл. 10б, ал. 2 или от възникване на някое от обстоятелствата по чл. 10б, ал. 1, т. 2. За извършените промени се издава допълнение към удостоверението за регистрация (приложение № 5б).
  Чл. 11. (Отм. - ДВ, бр. 29 от 2004 г.).
   Чл. 12. (Доп. - ДВ, бр. 30 от 2002 г., изм., бр. 29 от 2004 г.) (1) Изпълнителният директор на Изпълнителна агенция "Автомобилна администрация" мотивирано отказва извършването на регистрация и писмено уведомява за това кандидата, когато той:
 1. не отговаря на изискванията за благонадеждност;
 2. не отговаря на изискванията за професионална компетентност;
 3. не е комплектувал заявлението с документите по чл. 9. 
(2) (Изм. - ДВ, бр. 103 от 2007 г.) Отказът да се извърши регистрация подлежи на обжалване по реда на Административнопроцесуалния кодекс.
   Чл. 13. (Доп. - ДВ, бр. 30 от 2002 г., изм., бр. 29 от 2004 г.) Правото да се извършва таксиметров превоз на пътници се прекратява:
 1. по решение на органа, извършил регистрацията, когато:
 а) регистрацията е извършена въз основа на неистински документи или на документи с невярно съдържание;
 б) превозвачът престане да отговаря на изискванията по чл. 5 и 6; 
в) при осъществяване на дейността от превозвача системно са нарушавани Законът за автомобилните превози или подзаконовите нормативни актове, издадени въз основа на него;
 г) са използвани неистински документи или документи с невярно съдържание при осъществяване на дейността;
 2. по молба на притежателя на удостоверението за регистрация;
 3. с прекратяване на юридическото лице на притежателя на удостоверението за регистрация;
 4. с прекратяване на дейността на едноличния търговец.
   Чл. 14. (Изм. - ДВ, бр. 29 от 2004 г.) (1) В регистъра се вписват:
 1. поредният номер и датата на регистрацията;
 2. фирмата, седалището и адресът на управление на търговеца;
 3. (изм. - ДВ, бр. 73 от 2011 г.) единният идентификационен код или кодът по БУЛСТАТ;
 4. номерът на издаденото удостоверение за регистрация;
 5. (нова - ДВ, бр. 99 от 2006 г.) данни за моторните превозни средства, с които превозвачът извършва превозите:
 а) регистрационен номер;
 б) идентификационен номер;
 в) марка и модел;
 г) дата на първа регистрация;
 6. (предишна т. 5 - ДВ, бр. 99 от 2006 г.) датата на заличаване на регистрацията и основанията за това.
 (2) (Доп. - ДВ, бр. 99 от 2006 г.) Изменения и допълнения в регистъра и в удостоверението за регистрация се правят след писмено искане на регистрирания превозвач, както и в случаите по чл. 10б, ал. 1, т. 2. Към искането се прилагат документи, удостоверяващи изменените обстоятелства.
 (3) Писменото искане се прави в 30-дневен срок от настъпване на промяната на обстоятелствата, които подлежат на вписване.
   Чл. 15. (Изм. - ДВ, бр. 29 от 2004 г.) (1) Заличаването от регистъра се извършва с мотивирана заповед на изпълнителния директор на Изпълнителна агенция "Автомобилна администрация" в случаите по чл. 13. 
(2) Със заповедта по ал. 1 се постановява и отнемането на удостоверението за регистрация.
 (3) (Изм. - ДВ, бр. 103 от 2007 г.) Заповедта за заличаване от регистъра и за отнемане на удостоверението за регистрация подлежи на обжалване по реда на Административнопроцесуалния кодекс. 
(4) (Изм. - ДВ, бр. 99 от 2006 г., бр. 73 от 2011 г., бр. 67 от 2014 г. ) В 7-дневен срок от заличаването на регистрацията ръководителят на съответното регионално звено на Изпълнителна агенция "Автомобилна администрация" уведомява общината, издала разрешението.
   Чл. 16. (Отм. - ДВ, бр. 29 от 2004 г.).
  Чл. 17. (Отм. - ДВ, бр. 29 от 2004 г.).
 Раздел III
Изисквания към водачите

   Чл. 18. Водачът на лек таксиметров автомобил трябва да отговаря на следните изисквания:
 1. да притежава свидетелство за управление на МПС;
 2. (изм. - ДВ, бр. 30 от 2002 г.) да не е осъждан за умишлено престъпление от общ характер и да не е лишен по съдебен или административен ред от правото да управлява моторно превозно средство;
 3. (изм. - ДВ, бр. 50 от 2000 г., бр. 29 от 2004 г., бр. 46 от 2006 г.) да е психологически годен по смисъла на наредбата по чл. 152, ал. 1, т. 2 от Закона за движението по пътищата; 
4. (отм. - ДВ, бр. 13 от 2012 г.); 
5. (изм. – ДВ, бр. 67 от 2014 г. ) да притежава удостоверение "Водач на лек таксиметров автомобил", валидно за съответната община (приложение № 7).
   Чл. 19. (Изм. - ДВ, бр. 30 от 2002 г., бр. 29 от 2004 г.) (1) (Изм. – ДВ, бр. 67 от 2014 г. ) Ръководителят на съответното регионално звено на Изпълнителна агенция "Автомобилна администрация" издава удостоверение "Водач на лек таксиметров автомобил" на лица, които отговарят на изискванията по чл. 18, т. 1 – 3 и са положили успешно изпит по модулите, определени в приложение № 7а.
 (2) Изпитите за придобиване на удостоверение "Водач на лек таксиметров автомобил" се провеждат от Изпълнителната агенция "Автомобилна администрация", като редът и начинът се определят от изпълнителния директор на Изпълнителната агенция "Автомобилна администрация".
 (3) (Нова – ДВ, бр. 67 от 2014 г. ) Ръководителят на съответното регионално звено на Изпълнителна агенция "Автомобилна администрация" отнема със заповед удостоверението "Водач на лек таксиметров автомобил", когато водачът престане да отговаря на някои от изискванията по чл. 18, т. 1 – 3.
   Чл. 20. (Изм. - ДВ, бр. 29 от 2004 г.) Изпълнителната агенция "Автомобилна администрация" води регистър на водачите, получили удостоверение "Водач на лек таксиметров автомобил".
 Раздел IV
Изисквания към таксиметровия автомобил

   Чл. 21. (1) Лекият таксиметров автомобил трябва да отговаря на следните изисквания:
 1. да е преминал на периодичен преглед за проверка на техническата изправност, съгласно Закона за движение по пътищата; 
2. (изм. - ДВ, бр. 13 от 2012 г.) да не е оборудван за учебни цели;
 3. да има най-малко 4 врати;
 4. органите за управление да са разположени вляво;
 5. да е обозначен със знак "Такси", светещ през тъмната част на денонощието, на който на бял фон с черни букви е изписано "Такси", знакът "Такси" трябва да бъде трайно закрепен по време на работа върху покрива на автомобила или специално монтирано за целта устройство (приложение № 8);
 6. (в сила от 1.07.2000 г., изм. - ДВ, бр. 50 от 2000 г., бр. 29 от 2004 г.) да има монтиран електронен таксиметров апарат с фискална памет, притежаващ удостоверение за одобряване на типа, издадено от Държавната агенция за метрология и технически надзор съгласно изискванията на Наредба № 35 от 1999 г. за функционалните и техническите изисквания към електронните таксиметрови апарати с фискална памет (ДВ, бр. 97 от 1999 г.);
 7. (доп. - ДВ, бр. 30 от 2002 г., в сила от 23.04.2002 г., бр. 29 от 2004 г., изм., бр. 73 от 2011 г.) да има залепен на видимо отвън място вдясно на предното стъкло и в салона на арматурното табло, както и на стъклата на двете задни врати стикер за цените с размери 150 мм x 130 мм на бял фон с черни букви с височина на буквите не по-малка от 5 мм и височина на цифрите преди десетичния знак 15 мм, а след десетичния знак 10 мм (приложение № 9) с информация за:
 а) наименованието на превозвача;
 б) цената за един километър пробег по дневна тарифа в населено място;
 в) цената за един километър пробег по нощна тарифа в населено място;
 г) цената за един километър пробег извън населено място;
 д) цената за повикване на адрес, която не може да надвишава цената за един километър пробег по съответната тарифа с повече от 50 %;
 е) първоначалната такса, която не може да надвишава цената за един километър пробег по съответната тарифа в населено място с повече от 50 %;
 ж) цената за една минута престой, която не може да надвишава 50 % от цената за един километър пробег по съответната тарифа;
 8. (нова - ДВ, бр. 30 от 2002 г.) да има залепена на видно отвън място, вдясно на предното стъкло холограма, ако за въвеждането на това изискване има решение на общинския съвет; образецът на холограмата се утвърждава от съответния общински съвет;
 9. (предишна т. 8 - ДВ, бр. 30 от 2002 г.) да е оборудван с обезопасителни колани;
 10. (предишна т. 9 - ДВ, бр. 30 от 2002 г.) да има отстрани по цялата дължина на вратите на автомобила непосредствено под линията на стъклата двуредна лента с шахматно разположени квадрати с размери и цвят съгласно приложение № 10;
 11. (в сила от 1.07.2003 г., предишна т. 10 - ДВ, бр. 30 от 2002 г., изм., бр. 107 от 2003 г.) да бъде трайно боядисан в жълт цвят без облепване на автомобила с фолио;
 12. (нова - ДВ, бр. 73 от 2011 г.) да бъде трайно боядисан в зелен цвят, без облепване на автомобила с фолио, когато превозното средство е хибридно или се задвижва изключително с електрически двигател;
 13. (предишна т. 11 - ДВ, бр. 30 от 2002 г., предишна т. 12, бр. 73 от 2011 г.) на предните врати на автомобила да има трайно закрепена табела или надпис с изписани на кирилица наименованието и телефонният номер на превозвача, като размерът на буквите и цифрите е не по-малък от 30 мм;
 14. (нова - ДВ, бр. 29 от 2004 г., отм. с Решение № 6388 на ВАС на РБ, бр. 58 от 2005 г., предишна т. 13, бр. 73 от 2011 г.); 
15. (нова - ДВ, бр. 29 от 2004 г., относно датата на влизане в сила виж § 61 от ПЗР, отм. с Решение № 6388 на ВАС на РБ, бр. 58 от 2005 г., нова, бр. 103 от 2007 г., в сила от 7.06.2008 г., предишна т. 14, бр. 73 от 2011 г.) да има монтиран на достъпно за водача място бутон, който при натискане включва инсталирана в опознавателния знак "Такси" електрическа крушка, излъчваща червена мигаща светлина, или да е оборудван със система за сигнализация и сигурност, предаваща сигнал по радиочестота;
 16. (нова - ДВ, бр. 103 от 2007 г., в сила от 7.06.2008 г., предишна т. 15, бр. 73 от 2011 г.) на предния десен калник и на задната страна на автомобила да има трайно залепен водоустойчив, светлоотразителен стикер, защитен с холограма по образец (приложение № 10а), с посочен номер на разрешението, издадено от кмета на съответната община, валиден за съответната година.
 (2) (Изм. - ДВ, бр. 30 от 2002 г., бр. 103 от 2007 г., в сила от 7.06.2008 г.) Не се допуска използването на магнитни знаци "Такси" по т. 5, стикери с цените по т. 7, двуредни ленти с шахматно разположени квадрати по т. 10, табела по т. 12 и стикер по т. 15 на ал. 1.
 (3) (Нова - ДВ, бр. 29 от 2004 г., в сила от 1.01.2005 г., отм., бр. 23 от 2005 г., нова, бр. 99 от 2006 г.) Допускат се отклонения по отношение на формата, общите размери и броя на знака "Такси" по т. 1 на ал. 1, както следва:
 1. за общите размери: от - 25 до + 50 %;
 2. за броя: до 2.
 (4) (Нова - ДВ, бр. 99 от 2006 г., изм., бр. 103 от 2007 г.) Отклоненията по ал. 3 се допускат, когато знакът "Такси" по т. 5 на ал. 1 е част от интегрирано специално монтирано за целта устройство (багажник) от одобрен тип, което е преминало успешно изпитвания, които доказват, че при експлоатацията му не се застрашава безопасността на участниците в движението по пътищата.
   Чл. 22. (Изм. - ДВ, бр. 29 от 2004 г., отм., бр. 103 от 2007 г.).
   Чл. 23. (Изм. - ДВ, бр. 29 от 2004 г., отм., бр. 103 от 2007 г.).
 Раздел V
Разрешение за таксиметров превоз

   Чл. 24. (1) (Изм. и доп. - ДВ, бр. 30 от 2002 г., доп., бр. 29 от 2004 г.) Разрешението за извършване на таксиметров превоз, и холограмата се издават от кмета на общината или упълномощено от него лице за всеки отделен автомобил.
 (2) (Изм. - ДВ, бр. 30 от 2002 г.) Разрешението по ал. 1 се издава на превозвача въз основа на:
 1. заявление от превозвача;
 2. (изм. - ДВ, бр. 29 от 2004 г.) удостоверение за регистрация;
 3. списък на автомобилите, с които превозвачът кандидатства - на хартиен носител;
 4. (изм. - ДВ, бр. 103 от 2007 г.) заверени от превозвача копия на контролния талон към знака за периодичен преглед за проверка на техническата изправност на лекия таксиметров автомобил и на картата за допълнителен преглед на лек таксиметров автомобил (приложение № 6В към чл. 8, ал. 8, т. 3 от Наредба № 32 от 1999 г. за периодичните прегледи за проверка на техническата изправност на пътните превозни средства );
 5. (изм. - ДВ, бр. 46 от 2006 г.) копия от удостоверенията "водач на лек таксиметров автомобил";
 6. (нова - ДВ, бр. 29 от 2004 г.) удостоверение, че данъчно задълженото лице няма задължения за данъци и осигурителни вноски, освен когато са отсрочени или разсрочени по реда на Данъчния процесуален кодекс или са разсрочени по реда на Кодекса за социално осигуряване. 
(3) (Изм. - ДВ, бр. 29 от 2004 г.) Общинският съвет определя срока на валидност на разрешението по ал. 1, който е еднакъв за всички превозвачи и не може да бъде по-малък от 12 месеца.
 (4) (Изм. - ДВ, бр. 30 от 2002 г.) Общинският съвет определя броя таксиметрови автомобили, работещи на територията на общината, както и реда, и условията за разпределение на общия брой на автомобилите между превозвачите.
 (5) (Нова - ДВ, бр. 103 от 2007 г.) Общините предоставят на превозвачите, на които са издадени разрешения за извършване на таксиметров превоз, стикерите по чл. 21, ал. 1, т. 15.
   Чл. 25. Разрешението е поименно и не подлежи на преотстъпване.
   Чл. 26. (Отм. - ДВ, бр. 29 от 2004 г.).
   Чл. 27. Превозвачът кандидатства за получаване на ново разрешение по общия ред не по-късно от 30 календарни дни преди изтичане срока на неговата валидност.
   Чл. 28. (Изм. - ДВ, бр. 29 от 2004 г.) Кметът на общината отнема разрешението:
 1. в случай, че отпаднат основанията за издаването му;
 2. когато се установи, че е издадено въз основа на неистински или документ с невярно съдържание;
 3. (изм. и доп. - ДВ, бр. 29 от 2004 г.) при отнемане на лиценза, издаден от министъра на транспорта или при заличаване на регистрацията.
   Чл. 29. (1) Действието на разрешението се прекратява от деня, когато:
 1. притежателят му го върне в общината;
 2. се прекрати дейността на превозвача;
 3. изтече срокът, за който е издадено;
 4. (нова - ДВ, бр. 29 от 2004 г.) е отнето по реда на чл. 28.
 (2) В случаите по ал. 1, т. 2 превозвачът връща разрешението в общината в тридневен срок от датата на прекратяване на дейността му.
   Чл. 30. (Изм. - ДВ, бр. 103 от 2007 г., бр. 73 от 2011 г., бр. 67 от 2014 г. ) В тридневен срок от отнемането или прекратяването на действието на разрешението общината уведомява съответното регионално звено на Изпълнителна агенция "Автомобилна администрация".
 Раздел VI
Документи за извършване на таксиметров превоз

   Чл. 31. (1) (Изм. - ДВ, бр. 30 от 2002 г.) При управление на таксиметров автомобил водачът е длъжен да носи:
 1. (изм. - ДВ, бр. 29 от 2004 г.) разрешението за извършване на таксиметров превоз;
 2. удостоверение "Водач на лек таксиметров автомобил";
 3. (изм. - ДВ, бр. 103 от 2007 г.) контролния талон към знака за периодичен преглед за проверка на техническата изправност на лекия таксиметров автомобил и картата за допълнителен преглед на лек таксиметров автомобил;
 4. (отм. - ДВ, бр. 46 от 2006 г.); 
5. (изм. - ДВ, бр. 103 от 2007 г., в сила от 7.03.2008 г.) пътна книжка, издадена от превозвача (приложение № 12);
 6. (изм. - ДВ, бр. 50 от 2000 г.) прономерован кочан с фактури, издаден на името на данъчно задълженото лице;
 7. (отм. - ДВ, бр. 29 от 2004 г.); 
8. (нова - ДВ, бр. 69 от 2012 г., в сила от 12.12.2012 г.) удостоверение за психологическа годност.
 (2) (Изм. - ДВ, бр. 29 от 2004 г.) При проверка от Изпълнителната агенция "Автомобилна администрация" водачът е длъжен да представи документите по ал. 1 и документите по чл. 100, т. 1, 2 и 3 от Закона за движение по пътищата. 
(3) Не се допуска извършване на поправки върху документите по ал. 1.
   Чл. 32. (1) (Изм. - ДВ, бр. 29 от 2004 г.) При изгубване или унищожаване на документите по чл. 31, ал. 1, т. 1, 2 и 4 в тридневен срок превозвачът уведомява администрациите, които са ги издали.
 (2) Дубликат на документите по ал. 1 се издава след подаване на заявление от превозвача.
 (3) В преиздадените документи изрично се отбелязва "дубликат".
 (4) (Нова - ДВ, бр. 29 от 2004 г., отм., бр. 103 от 2007 г., в сила от 7.03.2008 г.).
 Раздел VII
Организация на таксиметровите превози

   Чл. 33. Превозвачът организира труда на водачите, като спазва нормативно установената максимална продължителност на работния ден (смяна), междудневната и междуседмичната почивка съгласно Закона за автомобилните превози.
   Чл. 34. Превозвачът е длъжен да:
 1. осигурява на своите водачи необходимите документи за извършване на таксиметровите превози;
 2. (изм. - ДВ, бр. 29 от 2004 г.) осъществява контрол върху правилното и редовното попълване на пътната книжка, както и нейното съхранение за срок пет години;
 3. (изм. - ДВ, бр. 50 от 2000 г.) осигурява безопасност и сигурност на таксиметровите превози чрез медицински прегледи на водачите и ежемесечни проверки на техническото състояние на автомобилите;
 4. (нова - ДВ, бр. 50 от 2000 г.) осигурява правилното използване на електронния таксиметров апарат с фискална памет;
 5. (нова - ДВ, бр. 30 от 2002 г.) осигурява представянето на електронния таксиметров апарат с фискална памет за проверка от сервизен специалист след:
 а) ремонт или претарифиране на таксиметровия апарат;
 б) (изм. - ДВ, бр. 73 от 2011 г.) промяна на размера на гумите на двигателните колела;
 в) ремонт на предавателния механизъм на таксиметровия автомобил;
 г) изтичане на една година от преминала проверка на таксиметровия апарат.
   Чл. 35. Превозвачът може да разкрива диспечерски пунктове, оборудвани с радио- или телефонна връзка.
   Чл. 36. (1) Пътникът наема таксиметров автомобил:
 1. от таксиметрова стоянка, обозначена с пътен знак "Такси";
 2. (изм. - ДВ, бр. 29 от 2004 г.) от незабранените с пътни знаци или маркировка места за престой и паркиране;
 3. чрез подаване на сигнал с ръка;
 4. чрез повикване по телефон;
 5. (отм. - ДВ, бр. 73 от 2011 г.). 
(2) Пътникът може да наема автомобил по свой избор, независимо от мястото му в колоната на чакащите таксиметрови автомобили.
   Чл. 37. Друг пътник се превозва в таксиметровия автомобил само след съгласието на наелия го вече клиент. Първият пътник заплаща стойността на извършения превоз в момента на освобождаване на автомобила. След всяко заплащане водачът изчиства текущите показания на апарата и следващото плащане се извършва по новите показания.
   Чл. 38. (Доп. - ДВ, бр. 50 от 2000 г.) След наемане на автомобила водачът задължително включва таксиметровия апарат и превозва пътника по най-краткия маршрут, освен ако пътникът не пожелае друго.
   Чл. 39. След приключване на превоза, водачът задължително издава фискална касова бележка за извършената таксиметрова услуга. При поискване от пътника, водачът издава и фактура по реда на чл. 20, ал. 2 от Наредба № 35 от 1999 г. за функционалните и техническите изисквания към електронните таксиметрови апарати с фискална памет.
   Чл. 40. Водачът попълва редовно и точно пътната книжка. Датите и часовете в нея се записват с арабски цифри, като по-малките от 10 се записват задължително с нула отпред.
   Чл. 41. (1) (Предишен текст на чл. 41 - ДВ, бр. 73 от 2011 г.) Водачът е длъжен да работи с таксиметров апарат с фискална памет, съгласно изискванията на Наредба № 35 от 1999 г. с възможност за работа на две тарифи (дневна и нощна) с превключване в зависимост от часовото време. В периода от 6 до 22 ч. работи с дневна тарифа, а от 22 до 6 ч. - с нощна.
 (2) (Нова - ДВ, бр. 73 от 2011 г.) След преминаване на съответния пътен знак, обозначаващ край на населено място по смисъла на т. 49 от § 6 на допълнителните разпоредби на Закона за движението по пътищата, в което е нает таксиметровият автомобил, водачът е длъжен да превключи ръчно таксиметровия апарат с фискална памет на цената по чл. 21, ал. 1, т. 7, буква "г", като продължи да извършва превоза на същата цена до края на заявения от пътника маршрут.
   Чл. 42. (Отм. - ДВ, бр. 29 от 2004 г.).
   Чл. 43. (1) При повреда на таксиметровия апарат по време на превоз водачът договаря с пътника стойността на изминатия път в зависимост от пробега и тарифата.
 (2) Изискванията на ал. 1 се прилагат само в случаите, когато повредата на таксиметровия апарат не позволява отчитане по него.
 (3) Водачът вписва в пътната книжка точното време на възникване на повредата и показанията на километропоказателя към момента на повредата.
 (4) След приключване на започнатия превоз водачът прекратява работа до отстраняване на повредата.
   Чл. 44. (1) (Предишен текст на чл. 44 - ДВ, бр. 67 от 2014 г. ) Водачът може да откаже превоз, когато:
 1. прецени, че е застрашена сигурността му;
 2. пътникът е в явно нетрезво състояние или под въздействието на друго упойващо вещество;
 3. пътникът е с облекло, багаж, животни, които биха могли да замърсят или повредят автомобила;
 4. (нова - ДВ, бр. 103 от 2007 г.) пътникът откаже да постави обезопасителен колан.
 (2) (Нова – ДВ, бр. 67 от 2014 г. ) Водачът на лек таксиметров автомобил няма право да откаже превоз на хора с увреждания, придружени от кучета водачи.
   Чл. 45. На водача е забранено да:
 1. (доп. - ДВ, бр. 30 от 2002 г.) извършва таксиметров превоз на територията на община, за която няма издадено разрешение, в курортни комплекси, разположени на територията на две и повече общини, таксиметров превоз може да извършва всеки превозвач, който е получил разрешение за извършване на такава дейност от една от общините, на чиито територии е разположен комплексът;
 2. (доп. - ДВ, бр. 29 от 2004 г.) престоява за изчакване на пътници на спирка на превозните средства от редовните линии за обществен транспорт или на участък от пътното платно, при което се създават затруднения за останалите участници в движението за изчакване на клиенти;
 3. изчаква други пътници до запълване на автомобила, след като е вече нает;
 4. работи със замърсено или неподходящо облекло;
 5. (нова - ДВ, бр. 29 от 2004 г.) престоява на таксиметрова стоянка с таксиметров автомобил, обозначен с табела "Не работи", със закрит или свален знак "Такси" и/или изключен електронен таксиметров апарат с фискална памет.
   Чл. 46. (1) (Предишен текст на чл. 46 - ДВ, бр. 29 от 2004 г.) При преустановяване на работа водачът поставя на предното стъкло вдясно на автомобила табела "Не работи" (приложение № 13) и сваля или закрива с калъф знака "Такси".
 (2) (Нова - ДВ, бр. 29 от 2004 г., отм. с Решение № 6388 на ВАС на РБ, бр. 58 от 2005 г.).
   Чл. 47. (1) Общинският съвет определя броя, местонахождението и сигнализирането на таксиметровите стоянки на територията на общината.
 (2) Определените стоянки по ал. 1 могат да се ползват от всички превозвачи, получили разрешение за извършване на таксиметров превоз.
 (3) (Отм. - ДВ, бр. 29 от 2004 г.). 
(4) Превозвачите могат да дават своите предложения по ал. 1 и 3.
 Раздел VIII
Контрол

   Чл. 48. (Изм. - ДВ, бр. 29 от 2004 г.) Контролът по прилагането на тази наредба се осъществява от Изпълнителната агенция "Автомобилна администрация" и контролните органи на МВР.
   Чл. 49. За констатираните нарушения контролните органи съставят актове за установяване на административни нарушения.
   Чл. 50. (1) (Изм. - ДВ, бр. 29 от 2004 г., бр. 73 от 2011 г.) Контролът по правомерното ползване на разрешенията за извършване на таксиметрови превози се осъществява от Изпълнителната агенция "Автомобилна администрация".
 (2) (Изм. - ДВ, бр. 29 от 2004 г., бр. 73 от 2011 г.) При констатирани случаи на неправомерно използвани разрешения за извършване на таксиметрова дейност на превозвачи изпълнителният директор на Изпълнителна агенция "Автомобилна администрация" уведомява кмета на общината.
 (3) В случаите по ал. 2 кметът на общината отнема разрешението.
   Чл. 51. (1) (Доп. - ДВ, бр. 30 от 2002 г., изм., бр. 103 от 2007 г.) Когато лекият таксиметров автомобил не отговаря на изискванията по чл. 21, контролните органи изземват контролния талон към знака за периодичен преглед за проверка на техническата изправност на автомобила.
 (2) (Изм. - ДВ, бр. 30 от 2002 г.) Във всички случаи на установяване на нарушения на изискванията на Закона за автомобилните превози и Закона за движение по пътищата контролните органи задържат като доказателство по акта контролния талон към свидетелството за управление на МПС и всички документи, доказващи установяване на нарушението.
 (3) (Изм. - ДВ, бр. 29 от 2004 г.) При установяване нарушения, за които се носи административнонаказателна отговорност по чл. 96, 97 и 100 от Закона за автомобилните превози от превозвач, се задържа удостоверението за професионална компетентност и се съставя акт за установяване на административно нарушение.
   Чл. 52. (1) При съставен акт на водач за нарушение на тази наредба контролните органи задържат удостоверението "Водач на лек таксиметров автомобил".
 (2) (Изм. - ДВ, бр. 30 от 2002 г., бр. 29 от 2004 г.) Удостоверението "Водач на лек таксиметров автомобил" се връща при връчване на наказателното постановление.
 (3) Съставеният акт по реда на ал. 1 замества отнетото удостоверение "Водач на лек таксиметров автомобил" за срок от един месец.
 ДОПЪЛНИТЕЛНА РАЗПОРЕДБА

   § 1. По смисъла на тази наредба:
 1. (Изм. - ДВ, бр. 103 от 2007 г., в сила от 7.03.2008 г.) "Пътна книжка" е издаден от превозвача комплект от последователно номерирани пътни листа.
 2. (Отм. - ДВ, бр. 103 от 2007 г.). 
3. "Повторно" е нарушението, извършено в едногодишен срок от влизане в сила на наказателното постановление, с което на нарушителя е наложено наказание за същото по вид нарушение.
 4. (Нова - ДВ, бр. 73 от 2011 г.) "Първоначална такса" е таксата, която се дължи за наемане на таксиметровия автомобил, независимо от изминатия пробег.
 5. (Нова – ДВ, бр. 67 от 2014 г. ) "Кучета водачи" е понятие по смисъла на § 1, т. 14 от допълнителната разпоредба на Закона за интеграция на хората с увреждания (обн., ДВ, бр. 81 от 2004 г.; изм., бр. 28, 88, 94, 103 и 105 от 2005 г., бр. 18, 30, 33, 37, 63, 95, 97 и 108 от 2006 г., бр. 31, 46 и 108 от 2007 г., бр. 41 и 74 от 2009 г., бр. 24, 62 и 98 от 2010 г., бр. 15, 66 и 68 от 2013 г. и бр. 27 от 2014 г.).
 ПРЕХОДНИ И ЗАКЛЮЧИТЕЛНИ РАЗПОРЕДБИ

   § 2. (Изм. - ДВ, бр. 29 от 2004 г.) Тази наредба се издава на основание чл. 12а, ал. 4 от Закона за автомобилните превози.
  § 3. Издадените от общините разрешения за обществен превоз на пътници по реда на Наредба № 2 от 1997 г. за таксиметров превоз на пътници (ДВ, бр. 36 от 1997 г.), важат една година след влизане в сила на тази наредба.
  § 4. След 1 януари 2001 г. превозите по реда на тази наредба се извършват само от лицензирани лица.
  § 5. Изискванията по чл. 4, т. 2 за професионална компетентност влизат в сила от 1 януари 2001 г.
  § 6. Лицата, получили разрешение за извършване на таксиметрова дейност по реда на Наредба № 2 от 1997 г. за таксиметров превоз на пътници, след лицензиране могат да упражняват дейността с наличните таксиметрови автомобили, отговарящи на изискванията за транспортна годност по тази наредба, пет години след влизане в сила на наредбата.
   § 7. (Отм. - ДВ, бр. 29 от 2004 г.).
  § 8. Изискванията по чл. 21, т. 10 за въвеждане номерата на жълтия цвят, с който таксиметровите автомобили трябва да бъдат трайно боядисани, влизат в сила от 1 юли 2003 г.
  § 9. (1) (Предишен текст на § 9, изм. - ДВ, бр. 50 от 2000 г.) Изискванията по чл. 21, т. 6 за монтиране и работа с таксиметрови апарати с фискална памет в таксиметровите автомобили влизат в сила от 1 юли 2000 г.
 (2) (Нова - ДВ, бр. 50 от 2000 г.) Крайният срок за фискализиране на електронния таксиметров апарат с фискална памет и извършване на проверка на системата "апарат - автомобил" е 14.ХII.2000 г.
   § 9а. (Нов - ДВ, бр. 50 от 2000 г., изм., бр. 95 от 2000 г., отм., бр. 111 от 2004 г.).
  § 9б. (Нов - ДВ, бр. 50 от 2000 г.) В Приложение № 11 към чл. 22, ал. 1 думите "вид собственост - собствен, нает, лизинг" се заличават.
  § 10. Тази наредба влиза в сила от датата на обнародване в Държавен вестник и отменя Наредба № 2 от 1999 г. за таксиметров превоз на пътници.
  § 11. (Нов - ДВ, бр. 30 от 2002 г.) Разпоредбите на чл. 21, т. 7, букви "д" и "е" влизат в сила един месец след обнародването на тази наредба в "Държавен вестник".
 § 12. (Нов - ДВ, бр. 30 от 2002 г.) Останалите разпоредби влизат в сила от деня на обнародването на тази наредба в "Държавен вестник". 
————————————————————————————————

 НАРЕДБА за изменение на Наредба № 34 от 1999 г. за таксиметров превоз на пътници
 (ДВ, бр. 50 от 2000 г.)
 . . . . . . . . . . . . . . . . . . . . . . . . . . . . . . . . . . . .
 § 11. Навсякъде в наредбата думите "министър(ът) на транспорта" се заменят с "министър(ът) на транспорта и съобщенията", а думите "Министерство на транспорта" се заменят с "Министерство на транспорта и съобщенията".
 ПРЕХОДНИ И ЗАКЛЮЧИТЕЛНИ РАЗПОРЕДБИ към Наредбата за изменение и допълнение на Наредба № 34 от 1999 г. за таксиметров превоз на пътници
 (ДВ, бр. 29 от 2004 г., в сила от 9.04.2004 г., изм. с Решение № 6388 на ВАС на РБ, бр. 58 от 2005 г., в сила от 15.07.2005 г.)
 § 59. Промените в лицензите за извършване на таксиметров превоз на пътници се извършват по реда за извършване на промени в удостоверението за регистрация за извършване на таксиметров превоз на пътници.
 § 60. В заповедите по чл. 15, ал. 1, издадени по отношение на лицензирани превозвачи, вместо заличаване от регистъра и отнемане на удостоверението за регистрация се постановява отнемане на лиценза.
 § 61. Тази наредба влиза в сила от деня на обнародването й в "Държавен вестник" с изключение на разпоредбите на § 26 относно чл. 21, ал. 1, т. 14 и ал. 3, които влизат в сила, както следва:
 1. (Отм. с Решение № 6388 на ВАС на РБ - ДВ, бр. 58 от 2005 г.). 
2. Разпоредбата на ал. 3 - от 1 януари 2005 г.
 ПРЕХОДНИ И ЗАКЛЮЧИТЕЛНИ РАЗПОРЕДБИ към Наредба № 36 от 15 май 2006 г. за изискванията за психологическа годност и условията и реда за провеждане на психологическите изследвания на кандидати за придобиване на правоспособност за управление на МПС, на водачи на МПС и на председатели на изпитни комисии
 (ДВ, бр. 46 от 2006 г.) 
. . . . . . . . . . . . . . . . . . . . . . . . . . . . . . . . . . .
 § 4. Удостоверенията за психологическа годност, издадени до влизане в сила на тази наредба, важат за постъпване на работа, в съответствие с целта за която са издадени, и за останалите случаи по чл. 1, ал. 1 до изтичане на срока на валидност, определен в тях, с изключение на изискването по чл. 8, ал. 3, 4, 5 и 6 относно водачите на таксиметрови автомобили и водачите на автомобили за обществен превоз на пътници или товари, навършили 55-годишна/ 65-годишна възраст.
 . . . . . . . . . . . . . . . . . . . . . . . . . . . . . . . . . . .
 ПРЕХОДНИ И ЗАКЛЮЧИТЕЛНИ РАЗПОРЕДБИ към Наредбата за изменение и допълнение на
 Наредба № 34 от 1999 г. за таксиметров превоз на пътници 
(ДВ, бр. 103 от 2007 г.)
 § 23. Навсякъде в наредбата думите "министъра на транспорта и съобщенията" и "Министерство на транспорта и съобщенията" се заменят съответно с "министъра на транспорта" и "Министерство на транспорта".
 § 24. Разпоредбите на § 3 относно чл. 10б, ал. 2 и 3, § 11 относно чл. 31, ал. 1, т. 5, § 12 относно чл. 32, ал. 4, § 15, т. 1 и § 22 влизат в сила три месеца от датата на обнародването на наредбата в "Държавен вестник", а разпоредбата на § 6 относно чл. 21, ал. 1, т. 14 и 15 и ал. 2 влиза в сила шест месеца от датата на обнародването на наредбата в "Държавен вестник".
 ПРЕХОДНИ И ЗАКЛЮЧИТЕЛНИ РАЗПОРЕДБИ към Наредбата за изменение и допълнение на
 Наредба № 34 от 1999 г. за таксиметров превоз на пътници 
(ДВ, бр. 73 от 2011 г.)
 § 13. Разпоредбата на § 6, т. 2 относно чл. 21, ал. 1, т. 12 се прилага за автомобилите, които са вписани в списъка към удостоверението за регистрация на превозвача по реда на чл. 10, ал. 4 след влизане в сила на тази наредба.
 § 14. Навсякъде в наредбата думите "директора на съответната регионална дирекция "Автомобилна администрация" се заменят с "началника на съответния областен отдел "Контролна дейност - ДАИ", думите "Директор на РД "АА" се заменят с "Началник на ОО "КД - ДАИ", думите "Директора на РД "АА" се заменят с "Началника на ОО "КД - ДАИ" и думите "съответната регионална дирекция "Автомобилна администрация" се заменят със "съответния областен отдел "Контролна дейност - ДАИ".
 ДОПЪЛНИТЕЛНА РАЗПОРЕДБА
 към Наредбата за изменение и допълнение на 
Наредба № 34 от 1999 г. за таксиметров превоз на пътници 
(ДВ, бр. 67 от 2014 г.)
 § 5. Навсякъде в наредбата:
 1. Думите "Областния отдел "Контролна дейност – ДАИ", "Областният отдел "Контролна дейност – ДАИ" и "ОО "КД – ДАИ" се заменят с "регионалното звено на Изпълнителна агенция "Автомобилна администрация".
 2. Думите "съответния Областен отдел "Контролна дейност – ДАИ", "началника" и "началникът" се заменят съответно със "съответното регионално звено на Изпълнителна агенция "Автомобилна администрация", "ръководителя" и "ръководителят".
                                                              Приложение № 1
                                                            към чл. 6, ал. 1 
                                             (Изм. - ДВ, бр. 29 от 2004 г.,
                                                    в сила от 9.04.2004 г.,
                                                        бр. 103 от 2007 г.,
                                                         бр. 73 от 2011 г.,
                                                         бр. 67 от 2014 г.) 
         Списък на модулите, по които се полага изпит за придобиване
                       на професионална компетентност
1.  Право
    Търговски дружества
    Трудовоправно и социално осигуряване
    Договори за наем
    Договори за лизинг
2.  Финанси
    Начини на плащане и финансиране
    Застраховане
    Фактуриране и отчитане на данъчни фактури
    Тарифиране и ценообразуване
3.  Експлоатация
    Таксиметров апарат с фискална памет
    - отчитане
    - съхранение и ленти
    - смяна на фискална памет
    - смяна на таксиметров апарат
    - (изм. - ДВ, бр. 103 от 2007 г., бр. 73 от 2011 г., бр. 67 от 2014 г.) представяне за
    регистрация пред регионалното звено на Изпълнителна агенция "Автомобилна администрация" и данъчни служби
    (Изм. - ДВ, бр. 29 от 2004 г.) Регистрация за извършване
    на таксиметрови превози
    - условия и ред за извършване на регистрация
    - необходими документи за извършване на регистрация
    - заличаване от регистъра
    Изисквания към водачите на леки таксиметрови автомобили
    Изисквания към автомобилите за таксиметров превоз
    Разрешение за таксиметров превоз
    - условия и ред за издаване
    - необходими документи
    - отнемане
    Документи за извършване на таксиметров превоз
    Пътна книжка - попълване и отчитане
4.  Организация за извършване на таксиметров превоз
    Задължения на лицето, назначено да ръководи таксиметровата дейност
    Задължения на водача
    Права на пътниците
    Пътна мрежа на територията на общината
5.  Административнонаказателна и наказателна отговорност
    Санкции за нарушение на изискванията на Наредбата за таксиметров
    превоз на пътници
    Санкции за нарушение на изискванията на Закона за автомобилните превози 
    Санкции за нарушение на изискванията на Закона за движение по пътищата 
6.  Безопасност на движението
    Предпътен медицински преглед на водачите
    Техническо обслужване на автомобила
    Правила за движението по пътищата
    Поведение при пътнотранспортно произшествие
                                                              Приложение № 2
                                                            към чл. 6, ал. 3 
                                             (Изм. - ДВ, бр. 29 от 2004 г.,
                                                    в сила от 9.04.2004 г.,
                                                         бр. 99 от 2006 г.,
                                                         бр. 73 от 2011 г., бр. 67 от 2014 г.) 

                                                                Приложение № 3
                                                                   към чл. 8 
                                             (Изм. - ДВ, бр. 29 от 2004 г.,
                                                    в сила от 9.04.2004 г.,
                                                         бр. 99 от 2006 г.,
                                                  отм., бр. 103 от 2007 г.) 
                                                              Приложение № 4
към чл. 9 
(Изм. - ДВ, бр. 29 от 2004 г.,
в сила от 9.04.2004 г.,
бр. 99 от 2006 г.,
бр. 103 от 2007 г.,
бр. 73 от 2011 г.,
бр. 67 от 2014 г.) 
ДО
ИЗПЪЛНИТЕЛНА АГЕНЦИЯ
"АВТОМОБИЛНА АДМИНИСТРАЦИЯ"
ЧРЕЗ
РЪКОВОДИТЕЛЯ НА РЕГИОНАЛНОТО ЗВЕНО 
НА ИЗПЪЛНИТЕЛНА АГЕНЦИЯ "АВТОМОБИЛНА АДМИНИСТРАЦИЯ"
ГР. .......................
З А Я В Л Е Н И Е
за извършване на регистрация и издаване на удостоверение за регистрация
за извършване на таксиметров превоз на пътници

От ................................................................. -
управител на ..............................................................
община: ........................ населено място: ..........................
адрес: ....................................................................
тел.: ......................... Номер по БУЛСТАТ ..........................
I. Моля да бъде извършена регистрация и издадено удостоверение за
регистрация за извършване на таксиметров превоз на пътници.
Транспортната дейност на търговеца се ръководи от .....................
..................................., ЕГН ..................................,
притежаващ удостоверение за професионална компетентност серия .............,
№ ................
Прилагам следните документи:
1. копие от съдебното решение за регистрация;
2. удостоверение за актуално състояние към датата на подаване на
заявлението;
3. копие на удостоверението за регистрация по БУЛСТАТ;
4. договор за назначаване на ръководителя на транспортната дейност;
5. свидетелство за съдимост на ръководителя на транспортната дейност;
6. копие на удостоверение за професионална компетентност на
ръководителя на транспортната дейност.
II. (Изм. - ДВ, бр. 103 от 2007 г.) Моля да бъдат вписани следните
автомобили в списъка към удостоверението за регистрация:
№ по ред 	
Регистрационен номер 	
Рама номер 	
Марка 	
Модел 	
Дата на първа регистрация 	
Номер на протокола за периодичен преглед за проверка на техническата изправност на автомобила 	

1 	
2 	
3 	
4 	
5 	
6 	
7 	

............................ 
(дата) 	
........................ 
(подпис и печат) 	

Забележка. Точка II се попълва само при наличие на автомобили при подаване на заявлението от превозвача. 	
                                                              Приложение № 5
                                                           към чл. 10, ал. 1 
                                             (Изм. - ДВ, бр. 29 от 2004 г.,
                                                    в сила от 9.04.2004 г.) 
                     Р Е П У Б Л И К А  Б Ъ Л Г А Р И Я
                                 МИНИСТЕРСТВО
                                НА ТРАНСПОРТА
                            ИЗПЪЛНИТЕЛНА АГЕНЦИЯ
                         "АВТОМОБИЛНА АДМИНИСТРАЦИЯ"
                        УДОСТОВЕРЕНИЕ ЗА РЕГИСТРАЦИЯ
                     ЗА ИЗВЪРШВАНЕ НА ТАКСИМЕТРОВ ПРЕВОЗ
                         № от ......................
НА ОСНОВАНИЕ ЧЛ. 12, АЛ. 5 ОТ ЗАКОНА ЗА АВТОМОБИЛНИТЕ ПРЕВОЗИ И 
ЧЛ. 10, АЛ. 1 ОТ НАРЕДБА № 34 ЗА ТАКСИМЕТРОВ ПРЕВОЗ НА ПЪТНИЦИ СЕ
ИЗДАВА НАСТОЯЩОТО УДОСТОВЕРЕНИЕ ЗА РЕГИСТРАЦИЯ НА:

ПРЕВОЗВАЧ:
БУЛСТАТ:
ОБЛАСТ: ОБЩИНА:
НАСЕЛЕНО МЯСТО: АДРЕС:
УДОСТОВЕРЕНИЕТО ЗА РЕГИСТРАЦИЯ ДАВА ПРАВО ЗА ИЗВЪРШВАНЕ НА ТАКСИМЕТРОВ
ПРЕВОЗ НА ПЪТНИЦИ
ИЗПЪЛНИТЕЛЕН ДИРЕКТОР:
(подпис и печат)
Р Е П У Б Л И К А Б Ъ Л Г А Р И Я
МИНИСТЕРСТВО
НА ТРАНСПОРТА
ИЗПЪЛНИТЕЛНА АГЕНЦИЯ
"АВТОМОБИЛНА АДМИНИСТРАЦИЯ"
С П И С Ъ К
към
УДОСТОВЕРЕНИЕ ЗА РЕГИСТРАЦИЯ
ЗА ИЗВЪРШВАНЕ НА ТАКСИМЕТРОВ ПРЕВОЗ
№

ПРЕВОЗВАЧ:
БУЛСТАТ:
ОБЛАСТ: ОБЩИНА:
НАСЕЛЕНО МЯСТО: АДРЕС:
СПИСЪКЪТ Е ИЗДАДЕН ЗА ДОЛУПОСОЧЕНИТЕ ПРЕВОЗНИ СРЕДСТВА

№ по ред	

Рег. № на превозното средство	

Рама №	

Марка	

Модел	

Години на регистрац. I-ва/посл.	

-1-	

-2-	

-3-	

-4-	

-5-	

-6-	

Изпълнителен директор:
(подпис и печат)	
                                                             Приложение № 5а
                                                          към чл. 10б, ал. 2 
                                             (Ново - ДВ, бр. 29 от 2004 г.,
                                                    в сила от 9.04.2004 г.,
                                                   изм., бр. 99 от 2006 г.,
                                                        бр. 103 от 2007 г.,
                                                    в сила от 7.03.2008 г.,
                                                         бр. 73 от 2011 г.,
                                                         бр. 67 от 2014 г.) 
ДО
ИЗПЪЛНИТЕЛНА АГЕНЦИЯ
"АВТОМОБИЛНА АДМИНИСТРАЦИЯ"
ЧРЕЗ
РЪКОВОДИТЕЛЯ НА РЕГИОНАЛНОТО ЗВЕНО 
НА ИЗПЪЛНИТЕЛНА АГЕНЦИЯ "АВТОМОБИЛНА АДМИНИСТРАЦИЯ"
ГР. .......................
                              З А Я В Л Е Н И Е
     за вписване/отписване на автомобили от списъка към удостоверение за
         регистрация за извършване на таксиметров превоз на пътници
     От ................................................................... -
управител на ................................................................
община: .............................. населено място: ......................
адрес: ......................................................................
тел.: ......................... Номер по БУЛСТАТ ............................
     Моля в списъка към удостоверение за регистрация № ............ да бъдат
вписани/отписани следните автомобили:
1. (Изм. - ДВ, бр. 103 от 2007 г.) Списък с данни за автомобилите за
вписване:
№ по ред 	
Регистрационен номер 	
Рама номер 	
Марка 	
Модел 	
Дата на първа регистрация 	
Номер на протокола за периодичен преглед за проверка на техническата изправност на автомобила 	

1 	
2 	
3 	
4 	
5 	
6 	
7 	

2. Списък с данни за автомобилите за отписване: 
№ по ред 	
Регистрационен номер 	
Рама номер 	
Марка 	
Модел 	

1 	
2 	
3 	
4 	
5 	

...................... 
(дата) 	
............................ 
(подпис и печат) 	

................ ............................. (дата) (подпис и печат) 	
                                                             Приложение № 5б
към чл. 10в 
(Ново - ДВ, бр. 29 от 2004 г.,
в сила от 9.04.2004 г.)
Р Е П У Б Л И К А Б Ъ Л Г А Р И Я
МИНИСТЕРСТВО
НА ТРАНСПОРТА
ИЗПЪЛНИТЕЛНА АГЕНЦИЯ
"АВТОМОБИЛНА АДМИНИСТРАЦИЯ"
ДОПЪЛНЕНИЕ № от на СПИСЪК
КЪМ

№
ПРЕВОЗВАЧ:
БУЛСТАТ:
ОБЛАСТ: ОБЩИНА:
НАСЕЛЕНО МЯСТО: АДРЕС:
ДОПЪЛНЕНИЕТО НА СПИСЪКА Е ИЗДАДЕНО ЗА ДОЛУПОСОЧЕНИТЕ ПРЕВОЗНИ СРЕДСТВА

№ по ред	

Рег. № на превозното средство	

Рама №	

Марка	

Модел	

Години на регистрац. I-ва/посл.	

Промяна	

	

	

вписано	

отписано	

-1-	

-2-	

-3-	

-4-	

-5-	

-6-	

-7-	

Изпълнителен директор:
(подпис и печат)	
                                                                Приложение № 6
                                                 към чл. 18, т. 3, буква "б" 
                                             (Изм. - ДВ, бр. 29 от 2004 г.,
                                                    в сила от 9.04.2004 г.,
                                                   отм., бр. 46 от 2006 г.) 
                                                              Приложение № 7
                                                          към чл. 18, т. 5 
                                           (Изм. - ДВ, бр. 29 от 2004 г.,
                                                  в сила от 9.04.2004 г.,
                                                       бр. 99 от 2006 г.,
                                                       бр. 73 от 2011 г.) 

                                                             Приложение № 7а
                                                           към чл. 19, ал. 1 
                                             (Ново - ДВ, бр. 29 от 2004 г.,
                                                    в сила от 9.04.2004 г.)
         Списък на модулите, по които се полага изпит за придобиване
             удостоверение "Водач на лек таксиметров автомобил"
     I. Първа част
      1. Организация за извършване на таксиметров превоз:
     - изисквания към водачите на леки таксиметрови автомобили;
     - изисквания относно времето за управление на МПС, прекъсванията и
времето за почивка;
     - изисквания за издаване на разрешение за таксиметров превоз;
     - необходими документи за извършване на таксиметров превоз;
     - задължения на водача;
     - права на пътниците.
      2. Експлоатация на автомобила:
     - изисквания към автомобилите за таксиметров превоз;
     - попълване на Пътна книжка и процедури за отчитането й.
      3. Работа с таксиметровия апарат:
     - използване на таксиметров апарат с фискална памет и процедурите за:
     - отчитане;
     - съхранение на ленти;
     - смяна на фискална памет;
     - смяна на таксиметров апарат;
     - представяне за регистрация пред РО Изпълнителна агенция 
"Автомобилна администрация" и данъчни служби.
      4. Административнонаказателна отговорност:
     - санкции за нарушаване на изискванията на Наредба № 34 за таксиметров
превоз на пътници;
     - санкции за нарушаване на изискванията на Закона за автомобилнитепревози; 
     - санкции за нарушаване на изискванията на Закона за движението попътищата. 
      5. Безопасност на движението:
     - методи за техническо обслужване на автомобила;
     - правила за движението по пътищата, забрани; ограничения на
скоростта, предимства, ограничения за спиране и паркиране, използването на
светлини, пътни знаци, пътни светофари и пътна маркировка и др.;
     - поведение при пътнотранспортно произшествие;
     - познания за пътната мрежа на територията на общината.
     II. Втора част
     - познания за територията на общината, за която държи изпит;
     - по-важните адреси и телефонни номера на службите с регионално
значение;
     - определяне на маршрути до значими обекти на територията на общината
и съседните общини.
                                                                Приложение № 8
                                                     към чл. 21, ал. 1, т. 5 
                                             (Изм. - ДВ, бр. 29 от 2004 г.,
                                                    в сила от 9.04.2004 г.) 

                                                                Приложение № 9
                                                     към чл. 21, ал. 1, т. 7 
                                             (Изм. - ДВ, бр. 29 от 2004 г.,
                                                    в сила от 9.04.2004 г.,
                                                         бр. 73 от 2011 г.) 

                                                             Приложение № 10
                                                    към чл. 21, ал. 1, т. 10 
                                             (Изм. - ДВ, бр. 29 от 2004 г.,
                                                    в сила от 9.04.2004 г.) 

                                                         Приложение № 10а
                                                 към чл. 21, ал. 1, т. 15 
                                         (Ново - ДВ, бр. 103 от 2007 г.,
                                                 в сила от 7.06.2008 г.)

------------------
     •  Буквата "Т" и годината на валидност трябва да са изработени с
холографска защита.
     •  Под наименованието на общината се изписва номерът на съответното
разрешение, издадено на основание чл. 24а, ал. 1 от Закона за автомобилнитепревози и чл. 24, ал. 1 от тази наредба. 
                                                               Приложение № 11
                                                           към чл. 22, ал. 1 
                                             (Изм. - ДВ, бр. 50 от 2000 г.,
                                                         бр. 95 от 2000 г.,
                                                         бр. 29 от 2004 г.,
                                                    в сила от 9.04.2004 г.,
                                                  отм., бр. 103 от 2007 г.) 
                                                              Приложение № 12
към чл. 31, ал. 1, т. 5 
(Изм. - ДВ, бр. 29 от 2004 г.,
в сила от 9.04.2004 г.,
бр. 99 от 2006 г.,
бр. 103 от 2007 г.,
в сила от 7.03.2008 г.) 
ПЪТНА КНИЖКА Серия .... №..................	

Заверена на......... 200........ г.	

на лек таксиметров автомобил марка	

"...................."	

рег. № ............... таксиметров апарат	

№ .................................	

Превозвач: ................................. код по БУЛСТАТ ................................	

Водачи:	
1 ........................ 2 ....................................	

(име и фамилия)	

3 ........................ 4 ....................................	

Превозвач: .............................................................................	

(подпис, печат)	

	

	

УПЪТВАНЕ	

гръб	

1. Пътната книжка е основен документ за отчитане и контрол на работата с лек таксиметров автомобил и съдържа 100 пътни листа.	

2. Пътната книжка се издава от превозвача.	

3. Всеки водач попълва отделен пътен лист за своята смяна	

Реквизитите в пътния лист се попълват ясно и четливо с химикал.	

4. За превоз на пътници извън територията на общината, за която е издадено разрешението, се попълва колона "маршрут" с начален и краен пункт на превоза и часовете на тръгване и пристигане.	

5. При приключване на пътния лист водачът попълва графите за разлика в показанията, като тези, които нямат показания, се попълват с "не".	

6. При прекъсване на смяната се попълват началният и крайният час на прекъсването и се поставя табелата "не работи" на автомобила.	

_____________	

ПЪТЕН ЛИСТ № 001-100	

Дата .............	

Водач: .........................	

(подпис)	

	
Час
	
Показания на 
километража	
Оборот
(сума в лева)
	
Прекъсване
(час)
от - до	
Маршрут
от - до
	
Час на
тръгване
пристигане	

Начало	

	
	
..........	
..........	

	

	
	
..........	
..........	

Край	

	
	
..........	
..........	

	

	
	
..........	
..........	

Разлика	

	
	
..........	
..........	

	

	
	
..........	
..........	

	
Общо:

..........	
..........	

	

..........	
..........	

Бележки на водача:...........................	
..........	
..........	

.............................................	
..........	
..........	

Дневна тарифа ...............................	
..........	
..........	

Нощна тарифа  ...............................	

	

Бележки на контролните органи:.............................................................	

...........................................................................................	

Приключил пътния лист на дата .............................................................	

                              (подпис на водача)	

Приел и проверил пътния лист на дата:......................................................	

...........................................................................................	

(име, фамилия, подпис)	

	

	

	

	

                                                               Приложение № 13
                                                                към чл. 46